L 137/42 Euroopa Liidu Teataja 3.6.2009 KOMISJON KOMISJONI OTSUS, 26. mai 2009, millega muudetakse otsust 2003/135/JEÜ seoses metssigadel esineva sigade klassikalise katku likvideerimise ja metssigade erakorralise vaktsineerimise kavadega teatavates Saksamaa piirkondades (teatavaks tehtud numbri K(2009) 3953 all) (Ainult saksa- ja prantsuskeelne tekst on autentsed) (2009/422/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. oktoobri 2001. aasta direktiivi 2001/89]EÜ ühenduse meetmete kohta sigade klassikalise katku tõrjeks, (!) eriti selle artikli 16 lõiget 1 ja artikli 20 lõiget 2, ning arvestades järgmist: (1) — Sigade klassikalise katku vastu võitlemise ühe meetmena võttis komisjon 27. veebruaril 2003. aastal vastu otsuse 2003/135/EÜ, millega kiidetakse heaks kavad metssigadel esineva sigade klassikalise katku likvideerimiseks ja mets- sigade erakorraliseks vaktsineerimiseks Saksamaa Alam- Saksi, Nordrhein-Westfaleni, Rheinland-Pfalzi ja Saarimaa liidumaades (2). (2) Saksamaa on komisjoni teavitanud kõnealuse haiguse hiljutisest arengust metssigadel Rheinland-Pfalzi liidumaa teatavatel aladel. (3) On teatatud uutest sigade klassikalise katku juhtumitest metssigadel Rheinland-Pfalzi lõunaosas. Seega on vaja sellel alal kohaldada metssigadel esineva sigade klassika- lise katku likvideerimise ja metssigade erakorralise vaktsi- neerimise kavasid. (1) EÜT L 316, 1.12.2001, lk 5. (2?) ELT L 53, 28.2.2003, lk 47. (4) — Seetõttu tuleks otsust 2003/135/EÜ vastavalt muuta. (5) Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2003/135/EÜ lisa asendatakse käesoleva otsuse lisas esitatud tekstiga. Artikkel 2 Käesolev otsus on adresseeritud Saksamaa Liitvabariigile ja Prantsuse Vabariigile. Brüssel, 26. mai 2009 Komisjoni nimel komisjoni liige Androulla VASSILIOU